มันนี่ทูเดย์
LH Bank ออกเงินฝากออมทรัพย์นิติบุคคล
1 มี.ค. 2556

LH Bank ออกเงินฝากออมทรัพย์นิติบุคคล 
น.ส.จุฑามาศ สมบุณยะวิโรจน์ ผู้ช่วยกรรมการผู้จัดการอาวุโส สายงานการตลาดการธนาคาร ธนาคารแลนด์ แอนด์ เฮ้าส์ (LH Bank) เปิดเผยว่า ธนาคารได้ออกผลิตภัณฑ์ “เงินฝากออมทรัพย์ธุรกิจคุ้มค่า” ที่ให้ดอกเบี้ยโบนัสบวก 0.10% จากอัตราดอกเบี้ยปกติ โดยลูกค้าจะได้รับดอกเบี้ยสูงสุดถึง 1.65% 
อัตราดอกเบี้ยพิเศษนี้สำหรับลูกค้านิติบุคคลที่เปิดบัญชีใหม่กับธนาคารและมียอดเงินฝากคงเหลือเฉลี่ยต่อเดือนไม่ต่ำกว่า 1 ล้านบาท โดยธนาคารจะจ่ายดอกเบี้ยให้ลูกค้าทุกเดือน และบัญชีเงินฝากออมทรัพย์ธุรกิจคุ้มค่านี้ยังมีความคล่องตัวในการเบิกถอนได้ไม่จำกัดจำนวนครั้ง ซึ่งเหมาะสำหรับกลุ่มลูกค้านิติบุคคลที่ต้องการบริหารเงินฝากที่ให้ผลตอบแทนสูง และมีความคล่องตัวในการใช้เงิน ซึ่งเชื่อว่าผลิตภัณฑ์เงินฝากนี้จะได้รับการตอบรับเป็นอย่างดี 
ผลิตภัณฑ์เงินฝากออมทรัพย์ธุรกิจ คุ้มค่า พร้อมเปิดให้บริการตั้งแต่วันนี้เป็นต้นไป 
ไทยประกันชีวิตโปรโมตไลฟ์การ์ด
บริษัท ไทยประกันชีวิต ความสุข ความสนุกที่มากกว่าให้กับลูกค้าคลับไทยประกันชีวิต ที่ถือบัตรไทยไลฟ์การ์ดอย่างต่อเนื่องตลอดเดือน มี.ค. ประเดิมด้วยคอนเสิร์ต “Super Hits and Super StarMusic of the Eighties” ปาร์ตี้เสวนาเกี่ยวกับดนตรียุค 80’s โดยกูรูทางดนตรีอย่าง อัมพร จักกะพาก (สีลม) ในวันเสาร์ที่ 2 มี.ค.นี้ ณ Hard Rock Cafe สยามสแควร์ 
เงินบาทปรับตัวแข็งค่า
นักบริหารเงินจากธนาคารซีไอเอ็มบี ไทย เปิดเผยว่า เงินบาทปิดตลาดเมื่อวานนี้ที่ระดับ 29.74/76 บาท/เหรียญสหรัฐ ปรับตัวแข็งค่าจากช่วงเช้าที่ระดับ 29.81/83 บาท/เหรียญสหรัฐ เนื่องจากได้รับปัจจัยหนุนจากการไหลเข้าของเงินทุนต่างประเทศ